చైనా
చైనా అని సాధారణంగా పిలువబడే పీపుల్స్ రిపబ్లిక్ ఆఫ్ చైనా తూర్పు ఆసియాలో అతిపెద్ద దేశం,
మరియు ప్రపంచంలోని అతిపెద్ద దేశాలలో ఒకటి. 130 కోట్ల (1.3 బిలియన్) పైగా జనాభాతో ప్రపంచంలోని అతి పెద్ద జనాభా గల దేశంగా 
చైనా ఉంది. చైనా రాజధాని నగరం బీజింగ్ (Beijing).అతిపెద్ద నగరం షాంఘై (shangai).చైనా ఏక పార్టీ పాలిత దేశం. 
చైనాలో 22 భూభాగాలు ఉన్నాయి., వీటిలో 5 స్వయం ప్రతిపత్తి (అటానిమస్) కలిగిన భూభాగాలు, నాలుగు డైరెక్ట్ కంట్రోల్డ్ మునిసిపాలిటీలు (బీజింగ్, తియాజిన్, షాంగై మరియు చాంగ్క్వింగ్), రెండు స్వయంపాలిత భూభాగాలు (హాంగ్‌కాంగ్ మరియు మాకౌ) ఉన్నాయి. పి.ఆర్.సిలో ఉన్న ఫ్రీ ఏరియా ఆఫ్ రిపబ్లిక్ ఆఫ్ చైనా భూభాగాలను రిపబ్లిక్ ఆఫ్ చైనా పాలనలో ఉన్నాయి. తైవాన్, కిన్మెన్, మత్సు, ఫ్యూజియన్ మరియు దక్షిణాసియా అధీనంలో ఉన్న ద్వీపాలు రాజకీయ స్థితి వివాదాస్పదంగా ఉంది.
టాంగ్ రాజవంశం
టాంగ్ రాజవంశం, ఆ కాలంలో ప్రపంచంలోనే అత్యధిక జనాభా కలిగిన నగరంగా పేరుపొందిన చాంగన్ (ప్రస్తుతం జియాన్) ముఖ్య పట్టణంగా కలిగి, చైనీయుల నాగరికతలో అత్యున్నత స్థానం కలిగి—దానికి ముందున్న హన్ రాజవంశంతో సమానంగా, లేదా దానిని అధిగమించి —విశ్వజనీన సంస్కృతియొక్క స్వర్ణయుగంగా గౌరవింపబడుతోంది. వారి ప్రారంభ పాలకుల సైనిక దాడుల ద్వారా సంక్రమించిన, దాని అధికార ప్రాంతం, హన్ యుగం కంటే విశాలమై, తరువాత పాలించిన యువాన్ రాజవంశం మరియు క్వింగ్ రాజవంశం పాలిత ప్రాంతాలకు దీటుగా ఉంది. 7వ మరియు 8వ శతాబ్దాలలో జరుపబడిన రెండు జనాభా గణనలలో, టాంగ్ అధికార ప్రతులు నమోదిత గృహాల సంఖ్యనుబట్టి జనాభాను దాదాపు 50 మిల్లియన్లుగా అంచనా వేశాయి. ఇంకా, 9వ శతాబ్దంలో కేంద్ర ప్రభుత్వం పతనమౌతున్న సమయంలో జనాభా గణన కచ్చితంగా మదింపు చేయలేనప్పటికీ, అప్పటికి జనాభా దాదాపు 80 మిల్లియన్లకు చేరినట్లు అంచనా వేయబడింది. దాని భారీ జనాభా ఆధారంగా, రాజవంశం అంతర ఆసియా మరియు వ్యాపారపరంగా లాభదాయక సిల్క్ మార్గం వెంట ఉండే సంచార జాతుల అధికారాన్ని తట్టుకునేందుకు నిపుణులైన మరియు నిర్బంధ సైనికులైన వందల వేల దళాలను తయారు చేసుకోగలిగింది. టాంగ్ ఆస్థానానికి వివిధ రాజ్యాలు మరియు రాష్ట్రాలు విధేయత ప్రకటించాయి, కాగా ఒక రక్షణ ఒప్పంద వ్యవస్థ ద్వారా పరోక్షంగా కూడా టాంగ్ అనేక ప్రాంతాలను స్వాధీనం లేదా లొంగదీసుకోవటం జరిగింది. రాజకీయ అధికారంతో పాటు, టాంగ్ తన పొరుగున ఉన్న కొరియా, జపాన్, మరియు వియత్నాం వంటి రాజ్యాలపై బలీయమైన సాంస్కృతిక ప్రభావాన్ని కలిగించింది.